Diari Oficial de la Generalitat Valenciana


Sumari del DOGV 7515, del 29-04-2015 (2015/3694)

RESOLUCIÓ de 15 d'abril de 2015, de la Direcció General d'Empreses Agroalimentàries i Pesca, per la qual s'autoritza la fusió i ampliació de dos instal·lacions aqüícoles pertanyents a Granja Marina Bahía de Santa Pola, SLU, (establiments d'aqüicultura marina amb números de registre 13 i 24) en terrenys de domini públic maritimoterrestre davant del terme de Guardamar del Segura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7515

Data del DOGV
:   29-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3694


Data del document
:   15-04-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Guardamar del Segura
    * empresa privada

RESOLUCIÓ de 15 d'abril de 2015, de la Direcció General d'Empreses Agroalimentàries i Pesca, per la qual s'autoritza la fusió i ampliació de dos instal·lacions aqüícoles pertanyents a Granja Marina Bahía de Santa Pola, SLU, (establiments d'aqüicultura marina amb números de registre 13 i 24) en terrenys de domini públic maritimoterrestre davant del terme de Guardamar del Segura. [2015/3694]  
Vist l'expedient instruït a instàncies de Ana María Jorquera Sánchez, en nom i representació de Granja Marina Bahía de Santa Pola, SLU, per a la fusió i ampliació de dos instal·lacions aqüícoles de Granja Marina Bahía de Santa Pola, SLU, establiments d'aqüicultura marina número 13 i número 24, en terrenys de domini públic maritimoterrestre davant del terme de Guardamar del Segura (Alacant).  
  
Vistes les resolucions de 10 de març de 2000, de la Direcció General de Pesca i Comercialització, de 16 de maig de 2006, de la Direcció General de Pesca i Alimentació, i de 28 de novembre de 2008, per les quals s'autoritza la instal·lació i ampliació d'un establiment d'aqüicultura marina amb número de registre 13 en terrenys de domini públic maritimoterrestre davant el terme de Guardamar del Segura (Alacant).  
  
Vistes les resolucions de 13 de novembre de 2001, de la Direcció General de Pesca i Comercialització Agrària, i de 29 de gener de 2008, de la Direcció General d'Empreses Agroalimentàries i Desenrotllament del Medi Rural, per les quals s'autoritza la instal·lació i ampliació i canvi de titularitat d'un establiment d'aqüicultura marina amb número de registre 24 en terrenys de domini públic maritimoterrestre davant el terme de Guardamar del Segura (Alacant).  
Vista la sol·licitud d'autorització ambiental integrada per a una activitat d'aqüicultura marina per mitjà de la fusió i ampliació de dos instal·lacions existents.  
Vist l'informe proposat de resolució de l'expedient instruït per la Direcció Territorial d'Alacant de la Conselleria d'Infraestructures, Territori i Medi Ambient, per la qual s'atorga a la mercantil Granja Marina Bahía de Santa Pola, SLU, l'autorització ambiental integrada per a una activitat d'aqüicultura en el mar per mitjà de la fusió i ampliació de dos instal·lacions existents (Gramabasa 1-3) enfront de la desembocadura del riu Segura.  
Vist que la Llei 2/2006, de 5 de maig, de Prevenció de la Contaminació i Qualitat Ambiental, ha quedat derogada per l'entrada en vigor de la Llei 6/2014, de 25 de juliol, de la Generalitat, de Prevenció, Qualitat i Control d'Activitats a la Comunitat Valenciana, no és procedent l'emissió de resolució d'autorització ambiental integrada ja que estan expressament excloses de la llei esmentada les instal·lacions en mar obert, per analogia amb el que disposa la disposició transitòria primera.  
  
Vista la Resolució Ministerial de 7 de novembre de 2014, del Ministeri d'Agricultura, Alimentació i Medi Ambient, per la qual s'atorga a Granja Marina Bahía de Santa Pola, SLU, la concessió per a la fusió de les instal·lacions emparades pels títols concessionals atorgats per l'OM de 2 de març de 2000 i per l'OM de 24 de setembre de 2007 i la seua ampliació fins a ocupar sis-cents trenta tres mil set-cents cinquanta (633.750) metres quadrats de domini públic maritimoterrestre per a granja marina davant la costa de Guardamar del Segura (Alacant).  
  
Vista la proposta de la Direcció Territorial d'Alacant de la Conselleria de Presidència i Agricultura, Pesca, Alimentació i Aigua, de 4 de març de 2015.  
Esta Direcció General d'Empreses Agroalimentàries i Pesca resol:  
  
  
Primer  
Atorgar l'autorització administrativa per a la fusió i ampliació dels establiments d'aqüicultura marina d'engreix d'orada i llobarro en gàbies flotants número 13 i número 24 dels quals és titular Granja Marina Bahía de Santa Pola, SLU, ubicats en terrenys de domini públic maritimoterrestre fins a una superfície de 633.750 m² definits per un quadrilàter amb les coordenades següents (ETRS89):  
  
Vèrtex Latitud Longitud  
A: 38º 07 30,32 N 000º 35 57,61 W  
B: 38º 07 30,32 N 000º 35 30,91 W  
C: 38º 06 58,62 N 000º 35 30,41 W  
D: 38º 06 58,62 N 000º 35 57,61 W  
E: 38º 07 14,50 N 000º 35 57,61 W  
F: 38º 07 14,48 N 000º 35 30,93 W  
  
  
  
Segon  
L'establiment autoritzat comprendrà 36 gàbies de producció de 28,65 m de diàmetre i 9 gàbies auxiliars de 12,73 m de diàmetre, amb una ocupació total de 633.750 m².  
  
Tercer  
Les obres es realitzaran d'acord amb el Projecte per a la fusió i ampliació de les dos instal·lacions aqüícoles de Granja Marina Bahía de Santa Pola, SLU, ubicades davant de la desembocadura del riu Segura, subscrit en juliol de 2009 per l'enginyer tècnic naval Rafael Hortelano Puerta. Qualsevol variació que es produïsca del projecte durant la realització inicial o realitzacions futures haurà de ser posat en coneixement de la Conselleria de Presidència i Agricultura, Pesca, Alimentació i Aigua, a fi d'aconseguir l'autorització corresponent.  
  
Quart  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de Pesca Marítima de la Comunitat Valenciana, el cultiu i la capacitat màxima de producció anual després de la fusió i ampliació seran els següents:  
  
  
Espècie Producció (tones)  
Orada 1.800  
Llobarro 700  
  
  
  
Quint  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria de Presidència i Agricultura, Pesca, Alimentació i Aigua.  
  
Sext  
La iniciació de les obres i la seua finalització es comunicarà a la Direcció Territorial de la Conselleria de Presidència i Agricultura, Pesca, Alimentació i Aigua, i serà necessària per a iniciar l'explotació la inspecció prèvia de les instal·lacions per part dels servicis tècnics.  
  
  
Sèptim  
Els organismes competents podran inspeccionar la marxa de les obres que calga realitzar, així com el funcionament de l'establiment, i podran obligar el titular a franquejar l'entrada als inspectors i tècnics corresponents.  
  
Octau  
Es compliran les condicions i prescripcions següents:  
- Les de la Resolució Ministerial de 7 de novembre de 2014, del Ministeri d'Agricultura, Alimentació i Medi Ambient, per la qual s'atorga a Granja Marina Bahía de Santa Pola, SLU, la concessió per a la fusió de les instal·lacions emparades pels títols concessionals atorgats per l'OM de 2 de març de 2000 i per l'OM de 24 de setembre de 2007 i la seua ampliació fins a ocupar sis-cents trenta tres mil set-cents cinquanta (633.750) metres quadrats de domini públic maritimoterrestre per a Granja Marina enfront de la costa de Guardamar del Segura (Alacant).  
- Les de la resolució de declaració d'impacte ambiental de la Direcció General d'Avaluació Ambiental i Territorial, de 10 de maig de 2012.  
  
- Així mateix, s'haurà d'efectuar una relació de cada una de les vendes efectuades amb indicació de la data i lloc de venda, espècie comercialitzada, quilograms i preu. Per a poder efectuar la venda en el lloc de cria es requerix l'obtenció de l'autorització com a establiment de primera venda:  
Quan els productes es transporten per a la seua venda a un lloc diferent del lloc de cria, els productes hauran d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció, en suport informàtic amb format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua la primera setmana del mes següent a què es referixen les dades.  
  
Nové  
La paralització de l'activitat sense causa justificada segons el parer dels servicis tècnics de la Conselleria de Presidència i Agricultura, Pesca, Alimentació i Aigua o l'extinció de les autoritzacions emeses per les resolucions referides en l'apartat octau suposarà la pèrdua de l'autorització.  
  
Deu  
El titular de l'establiment haurà de notificar a la Direcció Territorial de la Conselleria de Presidència i Agricultura, Pesca, Alimentació i Aigua, en un termini de tres mesos, les modificacions referents a:  
- Canvi de titularitat, tant de les persones físiques com de les jurídiques.  
- El cessament de l'activitat.  
- Les ajudes públiques concedides a l'establiment amb indicació de la seua finalitat.  
- Els canvis de domicili o raó social i del número d'identificació fiscal.  
  
Onze  
L'incompliment de les prescripcions o condicions ací establides se sancionarà administrativament de conformitat amb la Llei 2/1994, de 18 d'abril, sobre Defensa dels Recursos Pesquers.  
  
Dotze  
Este establiment d'aqüicultura marina, el titular del qual és Granja Marina Bahía de Santa Pola, SLU, queda registrat amb el número 13 d'establiments de cultius marins, d'acord amb el que establix l'article 55 de la Llei 9/1998, de 15 de desembre, de la Generalitat Valenciana. Així mateix, es deixarà constància d'esta resolució en els assentaments corresponents a l'establiment d'aqüicultura marina número 24.  
  
Contra esta resolució, que no posa fi a la via administrativa, podrà interposar-se un recurs d'alçada davant del secretari autonòmic d'Agricultura, Pesca, Alimentació i Aigua en el termini d'un mes comptat des de l'endemà de la notificació d'esta resolució, de conformitat amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 15 d'abril de 2015.- La directora general d'Empreses Agroalimentàries i Pesca: Marta Valsangiacomo Gil.